钦定古今图书集成/明伦汇编/人事典/第067卷 > 孔子家语 > 《屈节解》
## 钦定古今图书集成/明伦汇编/人事典/第067卷 > 孔子家语 > 《屈节解》

子路问于孔子曰：“由闻丈夫居世，富贵不能有益于
物；处贫贱之中，而不能屈节以求伸，则不足以论乎
人之域矣。”孔子曰：“君子之行己，期于必达于己。可以
屈则屈，可以伸则伸。故屈节者可以有待，求伸者所
以及时。是以虽受屈而不毁其节，志大而不犯于义。”